黃百鳴

黃百鳴，人稱「百鳴哥」，本名黃栢鳴，廣東鶴山人，係港產片出品人，曾經做過電影監製同演員。

底細
黃百鳴早年曾經喺無綫電視做演員，曾經喺無綫劇集《民間傳奇》入面演過戲。無耐佢投身電影圈，成立咗新藝城影業，專門拍攝電影。佢製作嘅電影好多，以笑片最成功，好似1982年佢嗰部《最佳拍檔》就收二千七百萬票房，破咗香港歷嚟票房紀錄。1984年佢演出嘅《開心鬼》收近二千萬票房，令黃百鳴風光一時。

佢喺1991年摺咗新藝城轉開東方電影，憑住《家有喜事》收四千九百萬票房，再一次打破香港歷嚟票房紀錄。而1997年佢嘅《97家有喜事》亦都收四千萬票房。

雖然近年電影市道唔好，黃百鳴仍然不時出品電影。

演出

電影
 《最佳拍檔》
 《小生怕怕》
 《開心鬼》
 《家有喜事》
 《花田囍事》
 《97家有喜事》
 《家有喜事2009》
 《花田囍事2010》 (2010年)
 《最強囍事》 (2011年)
 《開心魔法》 (2011年)
 《八星抱喜》 (2012年)
 《男人如衣服》 (2012年)
 《百星酒店》 (2013年)
 《金雞SSS》 (2014年)
 《六福喜事》 (2014年)
 《浮華宴》 (2015年)
 《家有囍事2020》 (2020年)

政治參與同經歷 
黃百鳴係香港親中陣營嘅支持者，2020年5月尾曾經有份參與一份聯署，支持北京未經諮詢或香港人同意而強行訂立，兼且惹起泛民主派爭議嘅《香港國家安全法》，但有關聯署之後被踢爆做假，其中名單上嘅張寶華、徐熙媛、李巧靈同蔣志光之後矢口否認有份參與，而陳汝騫就响2019年瓜老襯。

2000年，黃百鳴首次參選選委會界別分組選舉嘅演藝小組，只係攞到27票落選；11年後再次參與選委會界別分組選舉嘅演藝小組，結果順利當選做選委會委員，之後兩屆都成功冧莊。

類:香港建制派人士
香港導演
香港電影男演員
香港電視男演員
前無綫電視男藝員
電影監製
香港編劇
香港生意人
百鳴